Direktøren skifter snart Aalborg ud med hovedstaden.

Direktør i Kunsthal Spritten, Mads Damsbo, annoncerer tirsdag, at han forlader sin post. Den 1. juni tiltræder han stillingen som slotschef på Christiansborg Slot, som er en del af Nationalmuseet, hvor han fremover skal være med til at  at øge kendskabet til slottet, og derigennem danmarkshistorien, hos det hjemlige publikum. - Det har ikke været en let beslutning at forlade Fonden Kunsthal Spritten. Gennem de sidste tre år har vi sammen med Praksis Arkitekter, Studio Tomás Saraceno, Niras, Aalborg Kommune og fondens to bestyrelser gennemarbejdet kedelhallen på Aalborgs gamle spritfabrik på kryds og tværs til om lidt at kunne ombygges til fremtidens kunsthal sammen med Tomás Saraceno's mageløse, seks etager høje skulptur Cloud City Aalborg, skriver han på LinkedIn .